Záverečná správa z vykonania verejnej zbierky reg. č. 205-2021-019662 zo dňa 16. 7. 2021

I.

|  |  |
| --- | --- |
| Vykonávateľ verejnej zbierky: | Naše mesTTo Trnava  so sídlom Šípová ulica 2605/7, 91701 Trnava IČO: 42401631 |
| Názov verejnej zbierky: | Pamätník nenarodených Trnava |
| Účel verejnej zbierky: | * rozvoj a ochrana duchovných hodnôt * zachovanie prírodných a kultúrnych hodnôt * rozvoj sociálnych služieb, vedy, vzdelania a telovýchovy |
| Číslo rozhodnutia: | OU-TT-OVVS1-2021/019662, vydal Okresný úrad Trnava – odbor vnútornej správy, Kollárova 8, 917 02 Trnava |
| Registračné číslo zbierky: | 205-2021-019662 |
| Územie vykonania zbierky: | okres Trnava |
| Dátum konania zbierky: | od 16. 7. 2021 do 31. 12. 2021 |
| Spôsob vykonania zbierky: | * zbieraním do stacionárnych pokladničiek * predajom vstupeniek * zasielaním príspevkov na osobitný účet |
| Poverené osoby: | Mgr. Rastislav Mráz |

II.

Občianske združenie Naše mesTTo Trnava vykonalo v dňoch od 16. 7. 2021 do 31.12.2021 verejnú zbierku zameranú na získanie finančných prostriedkov na vybudovanie pamätníka nenarodeným deťom, ktorý má umožniť dôstojnú spomienku na tieto deti, ktorá by mala pomôcť rodičom a pozostalým prekonať traumu z toho, že prišli o dieťa pred jeho narodením.

Verejná zbierka bola vykonávaná spôsobom zasielania príspevkov na osobitný účet, súčasťou zbierky bolo aj zorganizovanie benefičného koncertu dňa 19. septembra 2021, ktorý sa uskutočnil v Katedrále sv. Jána Krstiteľa v Trnave.

Vzhľadom na nepriaznivú epidemiologickú situáciu spôsobenú šírením ochorenia Covid-19 v spojení so zákazom vychádzania nebolo možné v rozhodujúcom čase uskutočniť zbierku prostredníctvom zbierania do stacionárnych pokladničiek. Plánovaná zbierka týmto spôsobom sa preto neuskutočnila.

III.

Počas konania verejnej zbierky bolo na osobitný účet pripísaných 1120,- eur (slovom tisícstodvadsať eur). Z dobrovoľných príspevkov na benefičnom koncerte sa vyzbieralo 3734,- eur (slovom tritisícsedemstotridsaťštyri eur). Čiastka vo výške 9486,53 eur (slovom deväťtisícštyristoosemdesiatšesť 53/100 eur) bolo poukázaná ako dar od Trnavskej arcidiecézy.

Náklady na tlač letákov, plagátov a grafické práce boli vo výške 590,60 eur (slovom päťstodeväťdesiat 60/100 eur), organizačné zabezpečenie benefičného koncertu bolo vo výške 530,- eur (slovom päťstotridsať eur) a za sprostredkovanie vystúpenia Simony Magušinovej bolo vynaložených 1000,- eur (slovom jedentisíc eur). Ďalšie plagáty boli vyrobené v sume 42,55 eur (slovom štyridsaťdva 55/100 eur). Náklady spojené s vedením transparentného účtu predstavovali 60,- eur (slovom šesťdesiat eur).

Vyzbierané finančné prostriedky v sume 13600 eur (slovom trinásťtisícšesťsto eur) boli použité v súlade s účelom konania zbierky a to na zaobstaranie súsošia Pomník nenarodeným deťom od Mgr. Art. Martina Hudáčka.

Sumár verejnej zbierky:

Hrubý výnos z verejnej zbierky: 14.340,53 eur (slovom: štrnásťtisíctristoštyridsať 53/100 eur)

Náklady spojené s konaním verejnej zbierky: 2223,15 eur (slovom: dvetisícdvestodvadsaťtri 15/100 eur).

Čistý výnos z verejnej zbierky: 12.117,38 eur (slovom: dvanásťtisícstosedemnásť 38/100 eur)

V Trnave, dňa 17. marca 2023

Prílohy:

* bankové výpisy z účtu za obdobie júl 2021 až december 2021
* faktúry za služby